ජාතික ගොඩනැගිලි පර්යේෂණ සංවිධානයේ නායයෑම් අංශයේ ප්‍රධානී ආර්.එම්.එස්. බණ්ඩාර කියා සිටියේ මෙම දිස්ත්‍රික්කවල තවදුරටත් නායයෑම්, පස් කඳු කඩාවැටීම් සහ ගල් පෙරළීම් සිදුවිය හැකි බවයි.නායයාමේ අවදානමක් හේතුවෙන් ඊයේ පස්වරුවේ සිට වසා දැමුණු දක්ෂිණ අධිවේගී මාර්ගයේ කොක්මාදූව සිට ඉමදූව දක්වා කොටස තවදුරටත් ගමනාගමනය සඳහා වසා තැබෙන බව ද ගොඩනැගිලි පර්යේෂණ සංවිධානය සඳහන් කළා.මේ අතර, නිරිත දිග මෝසම් සුළං ප්‍රවාහය හේතුවෙන් අද දිනයේත් බස්නාහිර, මධ්‍යම, සබරගමුව යන පළාත්වලට මෙන්ම ගාල්ල සහ මාතර දිස්ත්‍රික්කවලට ගිගුරුම් සහිත වැසි ඇතිවිය හැකි බව කාලගුණ විද්‍යා දෙපාර්තමේන්තුව පවසනවා.